# **Specifikacija**

Literarno udruženje *(LU)* je sistem koji omogućava:

* **Registraciju novih korisnika na sistemu.**

Korisnici mogu biti **čitaoci**, **beta-čitaoci**, **pisci**, **lektori**, **urednici** i **članovi odbora** *(od kojih je jedan glavni)*.Sistem treba da neregistrovanim korisnicima omogući registraciju u ulozi čitaoca ili beta-čitaoca, dok urednike i lektore mora potvrditi i administrator sistema.

* **Vođenje procesa lektorisanja, revizije, uređivanja i izdavanja knjiga** na srpskom jeziku.
* **Vođenje procesa provere plagijarizma**.
* ~~Pretragu repozitorijuma knjiga, kao i napredne funkcionalnosti pretrage u sklopu procesa objavljivanja radova.~~
* ~~Nekoliko vidova elektronskog plaćanja, putem kojih se uplaćuju članarine, plaća izdavanje knjiga ili njihova kupovina.~~

## **Bodovanje**

* Modelovanje procesa registracije pisca i čitaoca (7)
* Modelovanje poslovnog procesa izdavanja knjige (7)
* Modelovanje poslovnog procesa provere plagijarizma (7)
* Integracija iznad navedenih procesa sa kodom. (24)
* Implementacija servisnih tačaka u procesu (interfejsi ka drugim modulima) (5)

## **Model podataka**

* Za **pisce** knjiga evidentiraju se sledeći podaci:
  + Ime
  + Prezime
  + Grad
  + Država
  + E-mail adresa

Pored podataka za pisce evidentiraju se i podaci potrebni za prijavu na sistem i žanrovi za koje je pisac zainteresovan.

* Za **čitaoce** se evidentiraju
  + Ime
  + Prezime
  + Grad
  + Država
  + E-mail adresa
  + Da li želi da bude **beta-čitalac**.

Beta-čitaoci su čitaoci kojima se šalju rukopisi pre izdavanja knjige, kako bi pisci dobili inicijalno mišljenje publike. Za beta-čitaoce se evidentiraju i **žanrovi** za koje su zainteresovani.

* Za svaku **knjigu** treba da bude evidentiran njen:
  + Naslov
  + Pisci
  + Žanr *(osmisliti šifarnik)*
  + ISBN
  + Ključni pojmovi
  + Izdavač
  + Godina kada je knjiga izdata
  + Mesto gde je knjiga izdata
  + Broj stranica
  + Sinopsis

Takođe, neophodni su i podaci o **lektorisanju** i **urednicima**.

## **Procesi koje sistem podržava**

### **[1] Proces registracije pisca**

1. Neregistrovani korisnik može pokrenuti registraciju na sistem.
2. Korisnik unosi svoje osnovne podatke *(ime, prezime, grad i država, email, žanrove za koje je zainteresovan – barem jedan je neophodan)*. Osim toga korisnik mora uneti i informacije neophodne za prijavljivanje na sistem *(username, password).*
3. Po slanju svih podataka, sistem automatski proverava podatke i šalje *email* sa linkom za potvrdu koji koristi jednokratni *hash kod* za potvrđivanje prijave. Proces treba da sačeka ovu potvrdu i tek tada se proces može nastaviti.
4. Pošto je korisnik potvrdio svoju prijavu, njegovo članstvo treba da se odobri. Od pisca se očekuje da podnese bar dva svoja rada (*pdf dokumenti*).
5. Piščeva prijava se prosleđuje članovima odbora koji daju svoje mišljenje o piscu na osnovu priloženih dokumenata. Svaki od članova odbora može da da jedno od sledećih mišljenja:
   1. pisac je podoban za članstvo
   2. pisac nije podoban za članstvo ili
   3. potrebno je još materijala za odluku.

Takođe, odbornici ostavljaju i svoje komentare na piščev rad. Da bi piščeva članarina bila odobrena, svi članovi odbora se moraju složiti sa njom.

1. U slučaju da polovina ili više članova odbora smatra da pisac nije podoban za članstvo, pisac se notificira i proces se završava.
2. U slučaju da je bar jedan član odbora tražio još materijala, pisac se notificira i zadaje mu se rok u kom je dužan da dostavi još svojih radova.
3. Ukoliko pisac ne dostavi još svojih radova u zadatom roku, šalje mu se notifikacija i proces se završava.
4. Ukoliko pisac dostavi još svojih radova na vreme, proces se vraća na tačku **5**. Ovaj slučaj se ne sme ponoviti više od 3 puta. Ukoliko se odbor ne složi u vezi sa članstvom pisca i četvrti put, proces se završava uz notifikaciju pisca.
5. Ukoliko se odbor složi da je pisac podoban za članstvo u udruženju, pisac dobija notifikaciju.
6. Pisac koji je podoban za članstvo je u obavezi da svoju članarinu uplati u roku od dve nedelje. U suprotnom se notificira o isteku roka za plaćanje, i proces se završava.

### **[2] Proces registracije čitaoca**

1. Neregistrovani korisnik može pokrenuti registraciju na sistem.
2. Korisnik unosi svoje osnovne podatke *(ime, prezime, grad i država, email, žanrove za koje je zainteresovan – barem jedan je neophodan)*. Osim toga korisnik mora uneti i informacije neophodne za prijavljivanje na sistem *(username, password)*.

Takođe korisnik ima ponuđenu opciju da se prijavi kao beta-čitalac (*checkbox*).

1. U slučaju da je čitalac odabrao da bude beta-čitalac, dobija listu žanrova iz kojih odabere one koji ga zanimaju.
2. Po slanju svih podataka, sistem automatski proverava podatke i šalje *email* sa linkom za potvrdu koji koristi jednokratni *hash kod* za potvrđivanje prijave. Proces treba da sačeka ovu potvrdu i tek tada se proces može nastaviti.
3. Pošto je korisnik potvrdio svoju prijavu, proces se završava.

### **[3] Proces izdavanja knjige**

***NAPOMENA:*** *Ovaj proces mogu pokrenuti samo korisnici koji imaju ulogu pisca.*

1. Pisac koji želi da izda knjigu mora biti registrovani korisnik sistema.
2. Nakon prijave u sistem, pisac unosi radni naslov knjige, njen žanr i sinopsis.
3. Nakon što je pisac uspešno poslao sve podatke, glavni urednik *(sistem mora automatski dodeliti task jednom uredniku)* dobija email notifikaciju o prijavi nove knjige u sistem.
4. Urednik prijavljivanjem u sistem automatski dobija u svojoj listi zadataka i zadatke da obradi knjige koje su pristigle. Glavni urednik pregleda radni naslov i sinopsis i na osnovu toga može doneti odluku da li želi da pročita rukopis. Ako ne želi da pročita rukopis, može odmah odbiti knjigu uz obrazloženje i proces se terminira posle notificiranja pisca. Ukoliko je urednik zainteresovan da pročita rukopis, sistem šalje notifikaciju piscu koji ima ograničeni vremenski rok da pošalje čitav rukopis.
5. Ukoliko rukopis ne bude dostavljen u zadatom roku, pisac se notificira i proces se terminira.
6. Po dostavljanju rukopisa, radna verzija se deponuje u sistem za detekciju plagijarizama čiji je source code dostupan u ovom repozitorijumu <https://github.com/chenejac/plagiator>. Urednik pregleda listu potencijalnih izvora koji su plagirani i odlučuje da li je delo originalno. Ako je originalno, može da skine dokument i pročita ga. Po čitanju može da prihvati ili odbije rukopis. Ukoliko je rukopis odbijen, pisac je notificiran uz obrazloženje i proces se završava.
7. Ukoliko je rukopis prihvaćen, urednik može da odabere da li želi da se rukopis posalje skupu beta-čitalaca ili ne. Ukoliko se rukopis šalje skupu beta-čitalaca, sistem treba automatski da ponudi listu beta-čitalaca koji su izrazili zainteresovanost za žanr rukopisa, a listu je moguće filtrirati tako da ostanu beta-čitaoci koji nisu iz iste regije kao pisac. Potrebno je pretraživati u geoprostornom domenu i pronaći beta-čitaoce čiji je grad udaljen više od 100 km od grada pisca podnetog rukopisa. Urednik bira beta-čitaoce iz ove liste.
8. Odabrani beta-čitaoci ostavljaju svoje komentare u određenom vremenskom roku *(oni koji ne ostave komentar u određenom roku, dobijaju kazneni poen - 5 kaznenih poena podrazumeva gubljenje statusa beta-čitaoca o čemu beta-čitalac mora biti obavešten).*
9. Pošto beta-čitaoci završe sa čitanjem i ostave komentare, njihovi komentari se šalju piscu koji može da izmeni rukopis na osnovu komentara. Nova verzija rukopisa se šalje istom uredniku koji odlučuje da li rukopisu treba još izmena ili se šalje lektoru.
10. Lektor može da skine rukopis i zabeleži greške.
11. Potom se zabeležene greške prosleđuju piscu koji ih ispravlja.
12. Rukopis još jednom prolazi lektorovu kontrolu, i ukoliko nema potrebe za ispravkama, rukopis čeka odobrenje glavnog urednika.
13. Glavni urednik može da da sugestije za izmene ili da pošalje knjigu na štampu i indeksiranje u online repozitorijumu.
14. Ukoliko glavni urednik ima sugestije za ispravke, pisac ima zadati rok za ispravku.
15. Glavni urednik još jednom pregleda rukopis i šalje knjigu na štampu i indeksiranje u online repozitorijumu.

### **[4] Proces utvrđivanja plagijarizma**

***NAPOMENA:*** *Ovaj proces mogu pokrenuti samo korisnici koji imaju ulogu pisca.*

1. Korisnik ulaže žalbu na plagijarizam pri čemu unosi naslov knjige koja je plagijat kao i ime njenog pisca.
2. Notifikacija o uloženoj žalbi se šalje glavnom uredniku.
3. Glavni urednik bira urednike koji će upoređivati knjige *(bar 2).*
4. Odabrani urednici dobijaju notifikacije.
5. Svaki od odabranih urednika može da skine obe knjige i u obavezi je da napravi beleške o poređenju u zadatom roku.
6. Za svakog editora koji ne dostavi svoje beleške u roku, editor bira zamenu.
7. Pošto urednici završe poređenja, svi članovi odbora pregledaju uredničke beleške. Članovi odbora mogu da daju mišljenje: plagijat, nije plagijat. Da li je knjiga plagijat ili nije plagijat, mora biti odlučeno jednoglasno.
8. Dok god se odbor ne složi oko odluke, proces se vraća na korak 2.

## **Napomene**

* Iz opisa je neophodno utvrditi uloge koje se pojavljuju u sistemu.
* Određene zadatke moraju obavljati iste osobe koje su prethodno obavljale zadatke u sistemu.
* Voditi računa da su pojedini delovi procesa, ili pojedinačni zadaci vremenski ograničeni te obezbediti adekvatne alternativne tokove procesa.
* Ceo proces mora biti vremenski ograničen.
* Određene aktivnosti obavlja više korisnika, obezbediti *multiinstance* task-ove.
* Potprocesi registracije i obrade plaćanja ovde nisu detaljno opisani.
* Aplikacija treba da obezbedi izvršavanje opisanog procesa na osnovu fleksibilnog modela poslovnog procesa *(odgovarajuća dodela zadataka, multiinstance taskovi, automatizovani taskovi…)* datog u BPMN notaciji.
* Aplikacija treba da obezbedi odgovarajući korisnički interfejs i pravovremen uvid u dodeljene taskove. Određene varijable mogu biti čuvane i kao procesne varijable *(moguće je i sve uraditi preko njih)*, ali se ipak preporučuje da studenti prošire model podataka svojim komponentama.

## **Plaćanje**

Učesnici sistema, koji mogu da vrše neki vid plaćanja, su **~~čitaoci~~** i **pisci**.

**~~Čitaoci~~** ~~mogu da kupe:~~

1. ~~jedno konkrektno izdanje knjige~~
2. ~~više različitih knjiga~~
3. ~~članarinu u LU~~

**Pisci** mogu da kupe:

1. članarinu u LU

Članarina u LU omogućava piscima da mogu da izdaju knjige.

~~Potrebno je obezbediti funkciju pretplate u slučajevima gde to ima smisla (npr. članarina), pri čemu se ova funkcija realizuje isključivo posredstvom PayPal opcije za plaćanje (videti naredne odeljke).~~

~~Aplikaciju LU treba proširiti sa prikladnim podacima (cena članarine, cena knjige) i funkcijama (veb-prodavnica, praćenje članarina).~~

~~Aplikacija LU treba da vodi računa o izvršenim transakcijama i da sadrži spisak kupljenih proizvoda od strane svakog učesnika. Plaćanje se vrši uz pomoć Koncentratora plaćanja (KP), koji predstavlja odvojen sistem. Učesnici se preusmeravaju na KP kada izaberu šta žele da kupe.~~